Държавен вестник, бр. 68, 2015 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  68
в КССЕ, и резултата от Срещата в София на 
КССЕ относно опазването на околната среда, 
както и съответните дейности и механизми на 
Програмата на Организацията на обединените 
нации по околната среда (ЮНЕП), по-специ­
ално програмата APELL, на Международната 
организация по труда (МОТ) и по-специално 
Кодекса относно практиката по предотвратява­
не на големи промишлени аварии и на други 
международни организации,
Като отчитат съответните разпоредби на 
Декларацията на Конференцията на Органи­
зацията на обединените нации относно опаз­
ване на човешкото здраве и околната среда 
и, по-специално принцип 21, съгласно който 
държавите имат суверенно право в съответствие 
с Хартата на Организацията на обединените 
нации и принципите на международното пра­
во да експлоатират собствените си ресурси 
съобразно своите политики по околната среда 
и отговорност да гарантират, че дейностите, 
извършвани под тяхна юрисдикция или кон­
трол, не нанасят щети на околната среда на 
други държави или райони извън границите 
на тяхната юрисдикция,
Като вземат предвид принципа „замърси­
телят плаща“ като общ принцип на междуна­
родното право по околната среда,
Като подчертават принципите на междуна­
родното право и традицията и по-специално 
принципите на добросъседство, реципрочност, 
недискриминация и добросъвестност,
се споразумяха за следното:
Член 1 
Определения
За целите на настоящата конвенция:
(а) „Промишлена авария“ означава събитие, 
възникнало в резултат на неконтролирано 
развитие при извършване на дейност с опасни 
вещества, както следва:
(i) в инсталация, например по време на 
производство, употреба, съхранение, третиране 
или обезвреждане; или
(ii) по време на транспортиране, доколкото 
то попада в обхвата на параграф 2, буква (г) 
на член 2;
(б) „Дейност с опасни вещества“ означава 
всяка дейност, при която са налични или е въз­
можно да са налични едно или повече опасни 
вещества в количества, на прага или над гра­
ничните количества, посочени в Приложение I 
към тази конвенция, и които могат да доведат 
до възникване на трансгранични въздействия;
(в) „Въздействия“ означава преки или непре­
ки, незабавни или отложени неблагоприятни 
последствия, причинени от промишлена авария 
на inter alia:
(i) хората, флората и фауната;
(ii) почвите, водите, въздуха и ландшафта;
(iii) взаимодействието между фактори 
(i) и (ii);
(iv) материалните активи и културното 
наследство, включително историческите па­
метници;
(г) „Трансгранични въздействия“ означава 
сериозни въздействия в границите на юрис­
дикцията на дадена страна като резултат от 
промишлена авария, възникнала в границите 
на юрисдикцията на друга страна;
(д) „Оператор“ означава физическо или юри­
дическо лице, включително публични органи, 
отговорни за дадена дейност, например надзор, 
планиране на извършване или извършване на 
дейността;
(е) „Страна“ означава, освен ако в текста не 
е посочено друго, договаряща страна по тази 
конвенция;
(ж) „Страна по произход“ означава страна 
или страни, под юрисдикцията на която или 
които възниква или е възможно да възникне 
промишлена авария;
(з) „Засегната страна“ означава страна или 
страни, които са засегнати или биха могли да 
бъдат засегнати от трансграничните въздействия 
на промишлената авария;
(и) „Заинтересована страна“ означава страна 
по произход и всяка засегната страна;
(к) „Общественост“ означава едно или повече 
физически или юридически лица.
Член 2 
Обхват
1. Тази конвенция се прилага по отношение 
на предотвратяването на, готовността за и 
реагирането при промишлени аварии, които 
може да причинят трансгранични въздействия, 
включително въздействията от такива аварии, 
причинени от природни бедствия, както и за 
международното сътрудничество за взаимопо­
мощ, за научни изследвания и развитие, обмен 
на информация и технологии в областта на 
предотвратяването на, готовността за и реа­
гирането при промишлени аварии.
2. Тази конвенция не се прилага за:
(а) Ядрени аварии или радиационни инци­
денти;
(б) Аварии във военни съоръжения;
(в) Неизправности в работата на язовири с 
изключение на въздействията от промишлени 
аварии, причинени от такива неизправности;
(г) Аварии със сухопътен транспорт с из­
ключение на:
(i) действията за реагиране при такива 
аварии;
(ii) транспортиране на мястото на дейността 
с опасни вещества;
(д) Инцидентно изпускане на генетично 
модифицирани организми;
(е) Аварии, причинени от дейности в мор­
ската среда, включително изследване и екс­
плоатация на морското дъно;
(ж) Разливи на масла или други опасни 
вещества в морето.